জাতীয় প্রযুক্তি দিবস
জাতীয় প্রযুক্তি দিবস হল জাতীয় স্তরে নতুন প্রযুক্তির আবিষ্কার ও তার ব্যবহারের কথা নিয়ে প্রতি বৎসর ১১ মে ভারতে উদযাপিত একটি দিবস। ১৯৯৮ খ্রিস্টাব্দের ১১ মে ভারতের মরুরাজ্য রাজস্থানের পোখরানে সফলতার সাথে দ্বিতীয়বার পরমাণু বোমা পরীক্ষা করে ভারতীয় বিজ্ঞানীরা ইতিহাস সৃষ্টি করেন। বিশ্বের পরমাণু শক্তিধর দেশগুলির মধ্যে ভারত নিজের অন্যতম স্থান (ষষ্ঠ স্থান) দখল করে নেয়। এই সাফল্যের কথা স্মরণে রেখে ১৯৯৮ খ্রিস্টাব্দের ২৫ মে তারিখে দেশের তৎকালীন প্রধানমন্ত্রী অটলবিহারী বাজপেয়ীর ঘোষণা মতো ১৯৯৯ খ্রিস্টাব্দ হতে প্রতি বৎসর এই দিনটিকে জাতীয় প্রযুক্তি দিবস হিসাবে পালিত হয় আসছে। প্রতি বছর এই দিনটিতে ভারতের প্রযুক্তি উন্নয়ন পর্ষদ বিজ্ঞান ও প্রযুক্তিতে কৃতি বিভিন্ন মানুষদের সম্মান প্রদান করে।